આ અંગે મળતી માહિતી અનુસાર સુરત જિલ્લાના પલસાણા તાલુકાનાં બલેશ્વર ગામે મોટા ફળિયામાં રહેતા પરેશભાઈ નગીનભાઈ સુરતી (29) નાઓ 28મી ઓકટોબરના રોજ સાંજના 6 વાગ્યાના અરસામાં તેની મોટરસાયકલ નંબર જીજે-5-જીક્યૂ-4294 લઈ બલેશ્વર ખાડી ફળિયા તરફ હાઇવે ઉપરથી આવતો હતો ત્યારે રસ્તામાં બલેશ્વર મારુતિ હોટલની પાછળ રહેતા ધ્યાનપ્રકાશ બદનીપ્રસાદ સવિતા નાઓએ પથ્થર મારી બાઇક સાઈડ ઉપર ઊભી રખાવી હતી. પથ્થર કેમ માર્યો તેમ પૂછતાં ધ્યાનપ્રકાશ અપશબ્દો બોલવા લાગ્યો હતો. અને પરેશ ઉપર હુમલો કરી દીધો હતો. આ દરમ્યાન તેની પાસે ચપ્પુ હોય પરેશના કમરના ભાગે મારી દીધું હતું. આ દરમ્યાન લોકટોળું ભેગું થઈ ગયું હતું. અને ધ્યાનપ્રકાશને પકડી લઈ ઢીબી નાંખ્યો હતો. ચારેક દિવસ પહેલા પરેશે ધ્યાનપ્રકાશ પાસે ઓછીના રૂપિયા લીધા હતા તે બાબતે થયેલી બોલાચાલીમાં અદાવત રાખી હુમલો કર્યો હોવાનું જાણવા મળ્યું છે. બનાવ અંગે પલસાણા પોલીસે ગુનો નોંધી આગળની તપાસ હાથ ધરી છે.